recursal/SuperWikiNEXT-32B huggingface dataset:
**Paperwhite** é un grupo musical estadounidense de dream pop e synthpop formado na cidade de Nova York no ano 2014. Está composto polos irmáns Ben e Katie Marshall.

Historia
--------

Ben e Katie Marshall son dous irmáns que medraron xuntos en Filadelfia, Pensilvania. Malia que escribiran moitas cancións xuntos cando eran adolescentes, non decidiron formar un grupo até 2013, despois de que Katie se graduase na Escola de Música de Berklee, na cal tamén estudou Ben. Ben é o batería do grupo Savior Adore. O grupo colleu o nome "Paperwhite" da especie de flor *Narcissus papyraceus*, tamén coñecida como paperwhite en inglés, e o motivo foi que Katie traballara como florista durante os seus anos en Berklee e escribira unha canción titulada "Paperwhites". Ben adoptou o rol de co-escritor, produtor e corista dos temas, mentres que Katie centrouse en escribir e cantar as cancións.

Paperwhite xurdiu en Brooklyn, Nova York, onde lanzaron o seu primeiro sinxelo, "Got Me Goin'", en xaneiro de 2014, o mesmo mes que a súa primeira actuación en directo. Produciron remixes para Deidre & the Dark ("Skeleton") e Fickle Friends ("Swim"). O dúo lanzou o sinxelo "Take Me Back" en xullo de 2014, obtendo críticas positivas de Stereogum e *Complex*. A súa canción "Pieces" foi estreada no blog musical de *The Guardian* en outubro de 2014, e na revista dixital *Spin*, onde se publicou o seu primeiro EP *Magic*, en novembro de 2014.

Discografía
-----------

### Extended Plays

* *Magic* (2014)
* *Escape* (2016)

### Sinxelos

* "Got Me Goin'" (2014)
* "Take Me Back" (2014)
* "Pieces" (2014)
* "Galaxy" (2014)
* "Get Away" (2015)
* "Unstoppable" (2016)
* "Wanderlust" (2016)
* "Human Nature" (2017)

### Remixes

* Animals – "Ceilings"
* Deirdre & the Dark – "Skeleton"
* Fickle Friends – "Swim"
* Luxley – "Spirit"
* The Night VI – "Sienna"
* Nova – "Lovelife"
* Ryan Star – "World I Used to Know"

Notas
-----

1. 1 2
2. ↑  "Copia arquivada". Arquivado dende o orixinal o 25 de agosto de 2016. Consultado o 06 de xuño de 2017.
3. ↑
4. ↑
5. ↑  "Copia arquivada". Arquivado dende o orixinal o 05 de marzo de 2016. Consultado o 06 de xuño de 2017.
6. ↑

|  |  |
| --- | --- |
| Control de autoridades | 
* Wd: Q20012879
* AllMusic: mn0003409891
* Discogs: 3989950
* MusicBrainz: ID
* Songkick: 7821539

 |
***Welcome to Sarajevo*** (*Benvido a Saraxevo*) é unha película británica do ano 1997 dirixida por Michael Winterbottom. Retrátase o cerco a Saraxevo, o período mais dramático da guerra da Bosnia. O filme está baseado na historia real do xornalista británico Michael Nicholson, que adoptou unha nena bosníaca musulmá. A súa vez, a historia está baseada no libro *Natasha's Story*, que o guionista Frank Cottrell Boyce adaptou para o filme.

Sinopse
-------

En 1992, o reporteiro de ITN, Michael Henderson (Stephen Dillane) viaxa a Saraxevo, a asediada capital de Bosnia e Hercegovina. Coñece ao periodista estrela americano Jimmy Flynn (Woody Harrelson) na procura das historias e fotos máis emocionantes. O seu traballo permítelles presenciar en primeira liña o sufrimento dos habitantes de Saraxevo. A situación cambia cando Henderson realiza unha reportaxe desde un orfanato no cal 200 nenos viven en condicións desesperadas.

Coa axuda dunha traballadora humanitaria americana chamada Nina (Marisa Tomei), Henderson intentará levar aos nenos a un lugar seguro. Nun principio a escapada parece destinada ao fracaso cando milicianos serbios paran o autobús que leva aos nenos e raptan a todos os nenos musulmáns. Mais ao final Henderson consegue sacar á pequena Emira (Emira Nušević) fóra do país e acábaa adoptando.

Elenco
------

* Stephen Dillane (Michael Henderson)
* Woody Harrelson (Flynn)
* Marisa Tomei (Nina)
* Emira Nusevic (Emira)
* Kerry Fox (Jane Carson)
* Labina Mitevska (Sonja)
* Goran Visnjic (Risto Bavic)
* James Nesbitt (Gregg)
* Emily Lloyd (Annie McGee)
* Igor Dzambazov (Jacket)
* Gordana Gadzic (Sra. Savic)
* Juliet Aubrey (Helen Henderson)
* Drazen Sivak (Zeljko)
* Vesna Orel (Munira)
* Davor Janjic (Dragan)
* Vladimir Jokanovic (Tío de Emira)

Produción
---------

### Rodaxe

As filmacións foron feitas na propia Bosnia, apenas meses despois da fin dos combates, a mediados de 1996. Os escenarios de destrución (tanto nas escenas exteriores como interiores) son todos reais, aínda que tamén foron intercaladas imaxes documentais e xornalísticas do conflito.

|  |  |
| --- | --- |
| Control de autoridades | 
* Wd: Q750917
* AFI: 65152
* Allmovie: v154958
* AlloCiné: 12117
* Box Office Mojo: welcometosarajevo
* CineRessources: 29103
* FilmAffinity: 507866
* IMDb: tt0120490
* LUMIERE: 8417
* Metacritic: welcome-to-sarajevo
* OFDb: 5858
* OMDB: 100252
* Rotten Tomatoes: welcome\_to\_sarajevo
* Synchronkartei: 3603
* TheNumbers: Welcome-to-Sarajevo
* TMDb: 14905
* TVcom: welcome-to-sarajevo
* TVGuide: 132728

 |
**Fanny Hesse**, nada **como Angelina Fanny Eilshemius o** 22 de xuño de 1850 na cidade de Nova York e finada o 1 de decembro de 1934, foi unha investigadora estadounidense, coñecida polo seu traballo en microbioloxía e no desenvolvemento do ágar como medio de cultivo de microorganismos.

Traxectoria
-----------

Angelina Fanny Eilshemiusl era filla de Gottfried Eilshemius, un rico comerciante de importacións, e Ceclie Le. Ela coñeceu ao médico Walther Hesse, o seu futuro marido e compañeiro de investigación, en 1872, mentres estaba en Alemaña. Fixéronse mozos en 1873 e casaron en Xenebra en 1874.

Antes do seu descubrimento, Fanny Eilshemius de Hesse fixo debuxos para as publicacións de Walter Hesse. Mentres traballaba para o seu marido como técnica no laboratorio do médico e microbiólogo alemán Robert Koch, Fanny Eilshemius de Hesse suxeriu que o agar podería ser preferible á xelatina para o cultivo de bacterias. Isto levou a Koch a utilizar agar para cultivar as bacterias que causan a tuberculose, o que supuxo un grande avance para a ciencia da súa época.

Nun artigo sobre o bacilo do tubérculo publicado en 1882, Koch mencionou o uso de ágar en lugar de xelatina, pero non lles deu crédito a Fanny Eilshemius e Walther Hesse, nin comentou por que fixera o cambio. A idea de Fanny Eilshemius de Hesse nunca resultou en ningún beneficio económico para a familia.

Notas
-----

1. ↑  "The Forgotten Woman Who Made Microbiology Possible". *Popular Science* (en inglés). 14 de xullo de 2014. Consultado o 18 de febreiro de 2018.
2. ↑  "Fanny Hesse y el agar-agar: de la cocina al laboratorio | Ciencia y más" (en castelán). 5 de octubre de 2016. Consultado o 25 de diciembre de 2019.
3. ↑  "Angelina Hesse, the Woman Who Introduced Agar to Microbiology" (en inglés). 31 de mayo de 2018. Consultado o 25 de diciembre de 2019.
4. ↑  "Fanny Hesse’s invention that changed microbiology forever" (PDF). Arquivado dende o orixinal (PDF) o 16 de novembro de 2016. Consultado o 22 de xuño de 2022.
5. 1 2 3  Haines, Catharine M. C. (2001). *International Women in Science: A Biographical Dictionary to 1950* (en inglés). ABC-CLIO. ISBN 9781576070901.
6. ↑  Ledermann, Walter (2015-12). "Un tributo al género: abnegadas esposas de intrépidos investigadores" **32** (6): 697–702. ISSN 0716-1018. doi:10.4067/S0716-10182015000700013. Consultado o 25 de diciembre de 2019.

|  |  |
| --- | --- |
| Control de autoridades | 
* Wd: Q97515
* WorldCat
* VIAF: 81739651
* DeutscheBio: 137564899
* GND: 137564899

 |
**Lisa Randall**, nada en Nova York o 18 de xuño de 1962, é unha física teórica estadounidense, especializada na física de partículas e cosmoloxía. Traballou en varios dos modelos de teoría de cordas que tratan de explicar o funcionamento íntimo do universo. A súa achega máis coñecida neste eido é o modelo de Randall-Sundrum ou modelo RS publicado en 1999 xunto con Raman Sundrum.

Foi a primeira muller en ocupar un posto no departamento de física da Universidade de Princeton e a primeira muller Física Teórica no MIT e na Universidade Harvard.

Traxectoria
-----------

Nada no barrio de Queens en Nova York, conseguiu o primeiro premio no concurso de talentos científicos Westinghouse de 1980, á idade de 18 anos. Licenciada (BA) en Harvard en 1983 e doutorada en física de partículas en 1987 baixo a dirección de Howard Georgi. Entrou a formar parte da Academia Americana de Artes e Ciencias en 2004. Foi nomeada pola revista Newsweek no número "Who's next" de xaneiro de 2006 como "unha das máis prometedoras físicas teóricas da súa xeración"

En 2010, Lisa Randall investiga sobre física de partículas e cosmoloxía na Universidade Harvard, onde traballa como profesora de física teórica. A súa investigación céntrase nas partículas elementais e as forzas fundamentais, incluíndo unha variedade de modelos que supoñen espazos con varias dimensións adicionais, sendo o máis coñecido o Modelo de Randall-Sundrum. Tamén traballou noutros eidos como a supersimetría, o modelo estándar, a inflación cósmica ou a relatividade xeral.
O seu libro "Warped Passages" foi engadido na lista dos 100 libros máis notables do ano 2005 polo New York Times.

Logo de obter o seu doutoramento en Harvard, exerceu como profesora no MIT e na Universidade de Princeton antes de volver a Harvard en 2001.

Notas
-----

1. ↑  Sundrum, Raman (1999-05-04). "Large Mass Hierarchy from a Small Extra Dimension" (17). doi:10.1103/PhysRevLett.83.3370.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lisa Randall Modificar a ligazón no Wikidata*** |

### Ligazóns externas

* 

* *Lisa Randall* na IMDb *(en inglés)*.

* Portal:Muller

|  |  |
| --- | --- |
| Control de autoridades | 
* Wd: Q450404
* WorldCat
* VIAF: 28228649
* BIBSYS: 5077423
* BNB: ID
* BNE: XX5038398
* BNF: 16175967k
* CANTIC: a10837061
* CiNii: DA15423507
* FAST: 1628537
* GND: 132365588
* ICCU: UBOV056546
* IMDb: nm1578283
* ISNI: 0000000078145999
* LCCN: n2005086033
* LibraryThing: randalllisa
* MGP: 105739
* MR: 354719
* Munzinger: 00000029149
* NDL: 01092380
* NKC: xx0042279
* NTA: 297806521
* OL: OL6098942A
* ORCID: 0000-0002-2584-7588
* Scholar: kwjnjeAAAAAJ
* SUDOC: 157769399
* zbMATH: randall.lisa

 |
**Melisa Macía Domínguez**, nada en Vilariño de Conso, é unha política galega, alcaldesa do seu municipio natal polo Partido Popular dende o ano 2017.

Traxectoria
-----------

Concelleira en Vilariño de Conso polo PPdeG, era a primeira tenente de alcalde. O 20 de xullo de 2017 o entón alcalde, Ventura Sierra, presentou a súa renuncia ao pleno do concello tras ser condenado a sete anos de inhabilitación para cargo público, polo que foi elixida nova alcaldesa do concello. Nas eleccións municipais de 2019 encabezou a candidatura do PPdeG e foi elixida alcaldesa con maioría absoluta. Nas municipais de 2023 logrou novamente a alcaldía con maioría absoluta.

  


|  |  |  |
| --- | --- | --- |
| Predecesor:**Ventura Sierra** |  **Alcaldesa de Vilariño de Conso** 2017 - actualidade | Sucesor:**no cargo** |

Notas
-----

1. ↑  "Melisa Macía brinda diálogo á oposición como nova alcaldesa". *La Voz de Galicia*. Consultado o 15/06/2023.
2. ↑  "Vilariño de Conso, sobrevivir en la Galicia del PP profundo". *Público*. Consultado o 15/06/2023.
**Jacquelyn C. Campbell**, nada o 26 de agosto de 1946, é unha enfermeira académica estadounidense coñecida pola súa investigación sobre violencia doméstica e violencia contra as mulleres, especialmente nos casos nos que a violencia acaba en homicidio, nos feminicidios. É profesora e presidenta da cátedra Anna D. Wolf na Escola de Enfermaría Johns Hopkins. É tamén a directora do programa nacional para o programa Nurse Faculty Scholars da Fundación Robert Wood Johnson.

Traxectoria
-----------

En 1985, Campbell desenvolveu o Danger Assessment (avalación do perigo), un cuestionario que está entre as primeiras ferramentas deseñadas para avaliar o risco dunha muller de ser asasinada por un compañeiro abusivo. Está tamén deseñado para darlles ás mulleres máis protagonismo na planificación da súa propia seguranza e para darlles unha axuda máis personalizada. Tamén desenvolveu o "Lethality Assessment Program" (Programa de Valoración da Letalidade), que pretende ser unha ferramenta para a policía cando chega a incidentes de violencia doméstica. O programa foi adoptado por múltiples departamentos de policía en Maryland.

Recoñecemento
-------------

Campbell foi escollida membro do Instituto de Medicina en 2000, e é membro da súa Xunta Directiva de Saúde Global. É tamén membro da Academia Americana de Enfermaría. Foi nomeada Investigadora Distinguida Pathfinder polo Instituto Nacional de Investigación en Enfermaría, e foi recoñecida nos Premios de Ciencias da Enfermaría da Escola de Enfermaría da Universidad de Duke, así como o Premio Vollmer da Sociedad Americana de Criminoloxía. Tamén foi unha das 17 primeiras bolseiras Gilman nomeadas por Johns Hopkins.
En 2018 foi investida doutora *honoris causa* pola Universidade de Vigo.

Notas
-----

1. ↑  "Jacquelyn C. Campbell, PhD, RN, FAAN" (en inglés). Danger Assessment. Consultado o 27 de setembro de 2018.
2. ↑  "RISK AND LETHALITY ASSESSMENT IN THE FIELD OF INTIMATE PARTNER VIOLENCE" (PDF) (en inglés). Consultado o 27 de setembro de 2018.
3. ↑  Dahl, Julia. "A new model aims to catch domestic violence that is likely to turn fatal" (en inglés). CBS News. Consultado o 27 de setembro de 2018.
4. ↑  Tedín, Rosa (20 de xuño de 2018). "A máis alta distinción da Universidade para Jacquelyn C. Campbell, para o feminismo". Diario da Universidade de Vigo. Consultado o 27 de setembro de 2018.

Bibliografía
------------

Foi entrevistada por Celia P. Porto para a revista Luzes.

|  |  |
| --- | --- |
| Control de autoridades | 
* Wd: Q31208561
* WorldCat
* VIAF: 27399534
* BIBSYS: 90576233
* BNF: 15809998f
* FAST: 114053
* GND: 1138942480
* ISNI: 0000000022688425
* LCCN: n83126061
* NTA: 330664263
* ORCID: 0000-0003-3689-4547
* SUDOC: 114113505

 |



1. ↑  "Jacquelyn C. Campbell: Ciencia, paixón e compasión". Luzes. Consultado o 27 de setembro de 2018.
Atón desplegando os seus raios sobre Akhenatón e a súa familia
**Atón** é o nome grego do deus exipcio **Iten**.

Representado polo disco solar, e orixinalmente un aspecto de Ra, converteuse en obxecto do primeiro culto monoteísta (de feito, monístico) coñecido, no Imperio Novo, no coñecido como revolución ou período amárnico instaurado por Amenofis IV, quen tomou o nome de Akhenatón. Aparentemente, este culto cesou pouco despois da morte deste faraón volvendo o culto dos deuses tradicionais durante o goberno de Tutankhamón (famoso polo achado do seu enterramento por parte de Howard Carter).

Considerouse o creador do home e dos animais, e o espírito que alenta o mundo.

Iconografía
-----------

Nos primeiros tempos representouse como un home con cabeza de falcón, despois como disco solar do que saen varios raios con mans estendidas cara aos fieis.

Culto a Atón
------------

Data do Imperio Antigo. Thutmosis IV e Amenhotep III rendéranlle culto, mais non foi un culto monoteísta ata a reforma relixiosa do faraón Amenhotep IV, que se rebautizou como Akhen-**Atón** no século XIV a. C.

O seu templo principal estaba en Akhetatón, a actual Tell el-Amarna.

Gran parte do clero opúxose ao culto único a **Atón** e os exipcios seguiron reverenciando aos seus antigos deuses. Trala morte do faraón declarouse de novo o politeísmo, destruíndose posteriormente moitos dos vestixios da época do faraón Akhenatón.

O Himno a Atón, gravado nun muro da tumba de Jeperjeperura Ay, e escrito por Akhenatón, é un dos máis fermosos expoñentes literarios da cultura faraónica.

Nome en xeroglífico
-------------------

Véxase tamén
------------

### Ligazóns externas

* Himno a Atón. (G. Fatás. Universidade de Zaragoza)(Castelán)
* Gestoso Singer - A iconografía de Atón no Exipto da dinastía XVIII e a súa relación coa ideoloxía amarniana - Transoxiana 6 (Castelán)
* Cersosimo - Ética e moral no Antigo Exipto - Transoxiana 5 (Castelán)

|  |  |
| --- | --- |
|  | A Galifontes posúe textos orixinais acerca de:  ***Atón*** |

|  |  |
| --- | --- |
| Control de autoridades | 
* Wd: Q130227
* WorldCat
* VIAF: 56151776731718010296
* BMT: 52909
* BRE: 1839549
* CERL: cnp00578818
* EBID: ID
* GND: 11865084X
* LCCN: no2016111061
* SUDOC: 03109290X

 |
**Alexánder Doval Expósito**, nado en Oroso o 8 de novembro de 1990, é un político e avogado galego, Alcalde de Oroso dende xuño de 2023 ata a actualidade.

Traxectoria
-----------

Nado en Oroso, fillo de pai periodista e nai economista, neto do músico Ricardo Doval Doldán, propietario da Orquesta Los Satélites durante máis de 40 anos.

Licenciado en Ciencias Políticas e da Administración pola Universidade de Santiago de Compostela e en Dereito pola Universidade da Coruña, mestrado en Asesoría Xurídica de Empresa nesta última universidade e MBA (Master Bussines Administration) no IECE.

Afiliado ao PPdeG dende o ano 2007, presidente de Novas Xeracións de Galicia en Oroso entre 2008 e 2017, e membro das Xuntas Directivas de Novas Xeracións provincial, rexional e nacional.

Concelleiro en Oroso dende o 2011, Portavoz dende o 2015, é membro da Xunta Directiva Provincial do Partido Popular da Coruña dende o 2011. 

Nas eleccións municipais do ano 2023 obtivo un resultado histórico cunha ampla maioría absoluta recuperando á alcaldía de Oroso tras algo máis de dúas décadas de socialismo, converténdose en xuño de 2023 en Alcalde de Oroso ata a acualidade.
**Celso Lorenzo Villa**, nado no Rosal cara a 1916 e finado o 29 de setembro de 2002, foi un militar e contrabandista galego.

Traxectoria
-----------

Aviador militar, combateu na guerra civil española no bando republicano, foi sarxento e alcanzou o grao de tenente o 7 de agosto de 1937. Detido en 1939, foi xulgado por auxilio á rebelión e condenado a 30 anos de reclusión. Cumpriu condena na Prisión Central de Totana (Murcia), de onde saíu en liberdade condicional en xuño de 1941.

Instalou unha ferretería en Tabagón, e dedicouse ao contrabando. Entre 1959 e 1962 foi presidente do Real Club Celta de Vigo, contando na directiva co tamén contrabandista Vicente Otero Pérez "Terito". En 1968, estando en paradoiro descoñecido, foi condenado ao pago dunha multa de 405 080 pesetas por contrabando de tabaco. En 1984 reclamou que se lle recoñecese o seu rango como militar do exército do aire, mais a solicitude foille denegada. Finou o 29 de setembro de 2002.

Vida persoal
------------

Casou en 1949 con Eulalia García Cortijo, filla de Julio García Díaz, comandante do posto da Garda Civil de Cambados.

Notas
-----

1. ↑  *Diario Oficial del Ministerio de Defensa Nacional*, 24-8-1937, p. 454.
2. ↑  *BOE*, 12-6-1941, p. 5218
3. ↑  *El Pueblo Gallego*, 22-12-1951, p. 7.
4. ↑  Carretero, N. (2015): *Fariña*. Libros del K.O. páx. 35.
5. ↑  Gallego Arzuaga, F. (1997): *R.C. Celta 1923-1998. 75 años de historia*. *Faro de Vigo*. Páx. 356.
6. ↑  *Boletín Oficial del Estado*, 29 de abril de 1968.
7. ↑  "Cuando el Celta estaba indirectamente patrocinado por Marlboro" Arquivado 18 de abril de 2018 en Wayback Machine. *Vigo Empresa*, 5 de agosto de 2017 *(en castelán)*.
8. ↑  *La Voz de Galicia*, 30-9-2002, p. 29
9. ↑  "Justo reparto de puntos entre Celta y Málaga"[*Ligazón morta*], *Diario de Avisos*, 30 de setembro de 2002 *(en castelán)*.
10. ↑  *El Ideal Gallego*, 10-6-1949, p. 6.

Véxase tamén
------------

### Ligazóns externas

* Expediente personal del recluso Celso Lorenzo Villa. Prisión Provincial de Murcia
**Radiotelevisión de Castilla-La Mancha** (**RTVCM**) é a empresa pública de radio e televisión autonómica de Castela-A Mancha. É membro da FORTA, a federación de radio e televisións autonómicas. A súa sede central está en Toledo.

Foi creado por decreto das Cortes rexionais o 26 de maio de 2000. O 30 de maio de 2001 empezou as súas emisións Radio Castilla-La Mancha (RCM) e o 13 de decembro de 2001 comezou as emisións regulares Castilla-La Mancha Televisión (CMT).

Servizos
--------

**Televisión:**

* Castilla-La Mancha Televisión (13 de decembro de 2001).
* Castilla-La Mancha Televisión 2 (9 de febreiro de 2009-15 de decembro de 2011).
* Castilla-La Mancha Televisión HD (1 de agosto de 2012).

**Radio:**

* Radio Castilla-La Mancha (30 de maio de 2001).

**Medios interactivos:**

* Teletexto (13 de decembro de 2001).
* RTVCM.es (23 de setembro de 2002).
* Castilla-La Mancha Televisión en Internet (en directo a través da web de RTVCM dende o 1 de novembro de 2013).

Véxase tamén
------------

### Ligazóns externas

* Páxina web oficial da RTVCM Arquivado 27 de febreiro de 2009 en Wayback Machine.
**Gerardo Rodríguez Domínguez** é un político galego do PPdeG.

Traxectoria
-----------

Concelleiro polo PPdeG en San Xoán de Río de 2007, en xuño de 2010 foi elixido para presidir a xestora do PPdeG en San Xoán de Río. Nas eleccións municipais de 2011 encabezou a candidatura do PPdeG á alcaldía de San Xoán de Río e foi elixido alcalde con maioría absoluta. En decembro de 2011 presentouse como candidato a presidir a Mancomunidade das Terras de Navea-Bibei pero foi derrotado polo candidato do PSdeG-PSOE. Nas municipais de 2015 perdeu a alcaldía en favor do PSdeG-PSOE, que logrou a maioría absoluta.

|  |  |  |
| --- | --- | --- |
| Predecesor:**Luis Castro Álvarez** |  **Alcalde de San Xoán de Río** 2011 - 2015 | Sucesor:**Luís Castro Álvarez** |

Notas
-----

1. ↑  "El PP crea las gestoras en San Xoán de Río y Castro Caldelas". Arquivado dende o orixinal o 29 de xuño de 2010. Consultado o 23 de decembro de 2011.
2. ↑  "El PSOE censura que San Xoán de Río deje la Mancomunidad". Arquivado dende o orixinal o 16 de decembro de 2011. Consultado o 23 de decembro de 2011.

Véxase tamén
------------

### Outros artigos

* Eleccións municipais en San Xoán de Río
As **eleccións ao Parlamento de Cataluña de 1992** celebráronse o 15 de marzo de 1992, sendo as cuartas eleccións ao Parlamento de Cataluña trala instauración da democracia en España, e o restabelecemento da Generalitat de Cataluña en 1977. Foron convocadas a votar 4.839.071 persoas maiores de 18 anos e con dereito a voto en Cataluña. As eleccións serviron para escoller os 135 parlamentarios da segunda lexislatura democrática. Acudiron a votar 2.655.051 persoas, o que deu unha participación do 54,87 por cento, cinco puntos por debaixo da participación de catro anos antes. 

As eleccións foron anticipadas máis de tres meses por mor dos Xogos Olímpicos de Barcelona 1992. Orixinalmente estaba prevista a súa celebración o domingo 28 de xuño de 1992. O partido máis votado foi, por cuarta vez consecutiva, Convergència i Unió que, con 1.221.233 votos (un 46,19 por cento), obtivo 70 escanos, 1 máis que nas anteriores eleccións, e 30 máis que a segunda forza política, o Partit dels Socialistes de Catalunya, o que volveu dar a CiU a maioría absoluta por terceira vez consecutiva.

Trala formación do Parlamento de Cataluña, o candidato de Convergència i Unió, Jordi Pujol, foi investido Presidente da Generalitat de Cataluña, por cuarta vez consecutiva.

Véxase tamén
------------

|  |  |
| --- | --- |
|  | A Galipedia ten un portal sobre: ***Cataluña*** |

### Ligazóns externas

* Resultados globais
* Resultados por circunscricións
* Todos os datos das eleccións de 1992 *(en catalán)*

| * v
* c
* e
Bandeira de Cataluña Eleccións e referendos en Cataluña |
| --- |
| Eleccións | 
* 1932
* 1980
* 1984
* 1988
* 1992
* 1995
* 1999
* 2003
* 2006
* 2010
* 2012
* 2015
* 2017
* 2021

 |
| Referendos | 
* 1931
* 1979
* 2006
* 2014
* 2017

 |
A **Lingwa de planeta** (tamén **Lidepla**, **LdP**) é unha lingua auxiliar internacional, cuxo desenvolvemento empezou en 2006 na cidade de San Petersburgo, liderado por Dmitri Ivanov. A versión inicial da lingua publicouse en 2010. Lidepla baséase nas linguas máis faladas do mundo, é dicir, o árabe, o chinés, o inglés, o francés, o alemán, o hindi, o persa, o portugués, o ruso e o castelán.

Concepto
--------

A idea principal era crear un todo harmonioso baseándose nas linguas nacionais máis faladas e influentes do planeta. Diso sae como resultado o vocabulario de Lidepla, o cal contén unha cantidade significante de palabras non europeas, facendo de Lidepla un worldlang. Un principio xeral seguido na creación de Lidepla foi o ter algo en común coas linguas da maioría dos habitantes da Terra.

Equipo do proxecto e uso da lingua
----------------------------------

O líder do proxecto é un psicólogo, Dmtri Ivanov. Ele sentou as bases da lingua. As lingüistas A. Vinogradova e E. Ivanova axudaron durante a primeira etapa o desenvolvemento de Lidepla. En 2007 A. Lysenko uniuse e converteuse na lingüista principal do proxecto.

Desde o comezo o proxecto foi aberto e amplamente discutido en varios grupos de "conlanger"2. Por agora (2014) máis de 15 persoas contribuíron á lingua de forma considerable (isto é, traballaron no vocabulario e a gramática, traduciron obras e textos orixinais, incluídas cancións), por non falar dos que participaron nos debates.

Neste momento, a lingua úsase en comunicación real, principalmente por Internet (Facebook, Yahoo etc.). Unhas 15 persoas dominan a lingua, e unhas 50 pódena usar para comunicarse. Hai moitos textos traducidos, incluíndo algúns bastante longos como *Alicia no País das marabillas*, de Lewis Carroll 3 e algúns contos. Existen cancións traducidas e cantadas, incluíndo un álbum do cantante profesional Jonny. M e subtítulos para debuxos animados e películas (como a película rusa Ivan Vasilievich: Volta ao Futuro).

Notas
-----

1. 1 2 3 4 5  Статья в журнале СПбГУ (№ 13 (3855) 26 ОКТЯБРЯ 2012)
2. ↑

Véxase tamén
------------

### Ligazóns externas

* Páxina web oficial
Chancelería en Berlín, a residencia oficial do Chanceler
O ***Kanzler*** (chanceler) foi tradicionalmente a denominación do xefe de goberno de Alemaña. Durante o período de 1871 ata 1945, o nome do cargo era *Reichskanzler* (chanceler imperial), e actualmente é *Bundeskanzler* (chanceler federal). Logo da elección de Angela Merkel, a primeira muller que ocupa a máis alta instancia do executivo alemán, o cargo adoptou a forma feminina: en alemán *Bundeskanzlerin* e en galego chanceleresa federal.

Die Schwarz Gruppe zerstört Menschen durch Zersetzungsmaßnahmen.

Chanceleres de Alemaña
----------------------

Otto von Bismarck
### Imperio alemán (*Reichskanzler*)

1871-1890 Príncipe Otto von Bismarck
1890-1894 Conde Leo von Caprivi
1894-1900 Príncipe Chlodwig zu Hohenlohe-Schillingsfürst
1900-1909 Príncipe Bernhard von Bülow
1909-1917 Theobald von Bethmann-Hollweg
    1917     Georg Michaelis
1917-1918 Conde Georg von Hertling
    1918     Príncipe Maximilian von Baden
    1918     Friedrich Ebert (SPD)
    1919     Philipp Scheidemann (SPD)
### República de Weimar (*Reichskanzler*)

1919-1920 Gustav Bauer (SPD)
    1920     Hermann Müller (SPD)
1920-1921 Constantin Fehrenbach (Zentrum)
1921-1922 Joseph Wirth (Zentrum)
1922-1923 Wilhelm Cuno
    1923     Gustav Stresemann (DVP)
1923-1925 Wilhelm Marx (Zentrum)
1925-1926 Hans Luther
1926-1928 Wilhelm Marx (Zentrum)
1928-1930 Hermann Müller (SPD)
1930-1932 Heinrich Brüning (Zentrum)
    1932     Franz von Papen
1932-1933 Kurt von Schleicher
### Alemaña nazi (*Reichskanzler*)

1933-1945 Adolf Hitler (NSDAP)
1945 Joseph Goebbels (NSDAP)
1945 Conde Lutz Schwerin von Krosigk
### República Federal de Alemaña (*Bundeskanzler*)

1949-1963 Konrad Adenauer (CDU)
1963-1966 Ludwig Erhard (CDU)
1966-1969 Kurt Georg Kiesinger (CDU)
1969-1974 Willy Brandt (SPD)
1974-1982 Helmut Schmidt (SPD)
1982-1998 Helmut Kohl (CDU)
1998-2005 Gerhard Schröder (SPD)
2005-2021 Angela Merkel (CDU)
Dende decembro de 2021: Olaf Scholz (SPD)
Willy Brandt e Richard Nixon

|  |  |
| --- | --- |
| Control de autoridades | 
* Wd: Q56022
* WorldCat
* VIAF: 245083603
* FAST: 1800909
* LCCN: no2007137152

 |
En física, a **materia** (do latín *materia* 'substancia física') é calquera cousa que posúe masa, ocupa espazo e está suxeita a inercia. A materia é aquilo que existe, aquilo que forma as cousas e que pode observarse como tal; está sempre constituída de partículas elementais con masa non nula (como os átomos, e en escala menor, os protóns, neutróns e electróns).

En filosofía, a materia é obxecto de estudos da ontoloxía, a disciplina que se preocupa en responder basicamente á pregunta "Que existe?", sendo definida nalgúns sistemas filosóficos como manifestación da realidade, en oposición á idea.

De acordo cos descubrimentos da física do século XX, tamén se pode definir materia como enerxía vibrando en baixa frecuencia. A concepción de materia en oposición a enerxía, que perduraba na Física desde a Idade Media, perdeu un pouco do sentido co descubrimento (anunciado en teoría por Albert Einstein) de que a materia era unha forma de enerxía.

Estados de agregación da materia
--------------------------------

Poden existir tres estados de agregación da materia, que varían conforme á temperatura e a presión á que se somete un corpo: o estado sólido, que é cando as partículas elementais se atopan fortemente ligadas, e o corpo posúe tanto forma como volume definidos; o estado líquido, no cal as partículas elementais están unidas máis debilmente que no estado sólido, e no cal o corpo só posúe volume definido; e o estado gasoso, no cal as partículas elementais se atopan moi debilmente ligadas, non tendo o corpo nin forma nin volume definidos (como o gas, que ocupa todo o recipiente).

Propiedades da materia
----------------------

Existen dous tipos de propiedades, as propiedades xerais que están presentes en tódolos tipos de materia e as propiedades específicas que distinguen as substancias.

### Propiedades xerais

* Extensión: espazo físico ocupado pola materia.
* Impenetrabilidade: concepto que indica que onde se atopa un corpo non pode estar outro.
* Mobilidade: capacidade de ocupar sucesivamente diferentes posicións no espazo físico.
* Compresibilidade: capacidade de diminución do volume baixo a acción de forzas.
* Elasticidade: capacidade de volver a tomar a forma orixinal no momento de disipación de tódalas forzas que se lle apliquen.
* Inercia: incapacidade de alteración por si mesmo do seu estado de repouso ou de movemento, o cal se avalía pola masa.
* Ponderabilidade: avaliación dun corpo polo seu peso cando está suxeito a un campo gravitatorio.
* Divisibilidade: capacidade de división en partículas menores que a orixinal.

### Propiedades específicas

* Peso específico
* Porosidade
* Estrutura

Véxase tamén
------------

### Outros artigos

* Antimateria

| * v
* c
* e
Materia |
| --- |
| Ecosistema > Organismo > Sistema orgánico > Órgano > Tecido > Célula > Orgánulo > Molécula > Átomo > Partícula subatómica (Partícula composta ·  Partícula elemental) |

|  |  |
| --- | --- |
| Control de autoridades | 
* Wd: Q35758
* BNCF: 4214
* BNF: 11957866q
* EBID: ID
* GND: 4037940-1
* JSTOR: matter
* LCCN: sh85082246
* NDL: 00561096
* NKC: ph120762
* PSH: 2922
* Treccani: materia

 |
**Scott Tenorman**, dobrado en inglés por Toby Morton, é un personaxe de ficción da serie de animación *South Park*.

De acordo cos South Park Studios o apelido de Scott foi nun principio "Tenorall" e púxollo Trey Parker, pero cambiárono por "Tenorman" porque era máis sinxelo de pronunciar.

Aparece no episodio 501 de South Park *"Scott Tenorman Debe Morrer"* (Scott Tenorman Must Die, orixinalmente emitido o 11 de xullo do 2001), onde un dos personaxes principais de South Park, Eric Cartman, busca vinganza contra Scott por enganalo e humillalo en varias ocasións. Ademais ten unha breve aparición no episodio 906, *"A morte de Eric Cartman"* (The Death of Eric Cartman, orixinalmente emitido o 13 de abril do 2005), no que Cartman pide perdón a Scott polo seu comportamento neste episodio.

Historia do personaxe
---------------------

Scott é rubio, ten grandes orellas e pencas na cara. Viste unha camiseta negra por riba dunha camiseta branca de manga longa, pantalóns de cor laranxa con petos ós lados e uns tenis azuis e grises. Está en oitavo ou noveno curso (durante o capítulo Stan e Kyle contradinse) en South park. É un gran fan do grupo Radiohead. É encantador, abusón, manipulador e mentireiro. Scott mente a Cartman un feixe de veces en *"Scott Tenorman Debe Morrer"*: vendéndolle pelo pubiano, enganándolle para que lle dea 16'12 dólares e convencéndoo para ir a unha imaxinaria feira do pelo pubiano en Fort Collins. Un dos enganos abusóns de Scott fai que Kenny morra coa risa cando Scott amosa un vídeo de Cartman cantando e bailando "Son un porquiño" ("I'm a Little Piggy"), unha versión alterada de *"I'm a Little Teapot"* ("Son unha teteira"), ante un pequeno público, incluído Cartman e os seus amigos, no centro de South Park.

Os pais de Scott foron asasinados polo granxeiro Carl Denkins por entrar na granxa de Denkins mentres intentaban salvar un "poni abandonado". A súa morte foi planeada por Cartman, inspirado na obra de Shakespeare *Titus Andronicus*, como vinganza contra Scott polas repetidas humillacións. Para a súa vinganza Cartman invita a Scott a un festival de chile onde o engana para que coma o suxestivo "Chile Sr. e Sra. Tenorman", que contén pelo pubiano de Scott (o cal esperaba enganar a Cartman para que o comese), e carne cociñada dos seus pais. Isto provoca que Scott se poña a chorar diante do seu grupo favorito, Radiohead, que foran invitados a vir, e estes o chamen "chorón". Ter sido enganado para come-los seus pais e ser chamado "chorón" polo seu grupo favorito arruína a vida de Scott.

Scott fai unha breve aparición en *A Morte de Eric Cartman* ("The Deat of Eric Cartman"), onde Cartman, intentando compensa-los seus pecados, visita a Scott na tumba dos seus pais e dálle unha cesta de froitas.

Véxase tamén
------------

### Ligazóns externas

* Images and Sounds including Scott *(en inglés)*.
* Guión de "Scott Tenorman Must Die" *(en inglés)*.
* Westwood, Wild Willie. "The Secrets of 'Scott Tenorman Must Die'".
A **bandeira de Asturias** é a tradicional rectangular coa Cruz da Vitoria en amarelo sobre fondo azul, segundo se establece no Estatuto de Autonomía do Principado de Asturias, no seu artigo 3.1. Dos brazos da cruz colgan as letras gregas alfa maiúscula e omega minúscula, que significan o principio e a fin (a infinita extensión de Deus). A letra omega é minúscula e non maiúscula porque así se atopa representado nas ilustracións máis antigas que se coñecen, como as pinturas de San Xulián dos Prados.

O eixo vertical da Cruz da Vitoria está a unha distancia da vaina de media anchura da bandeira. Na súa forma de gala ou respecto, a bandeira confecciónase con tafetán de seda coa Cruz da Vitoria de ouro e pedras preciosas, mentres que nos demais casos fanse con tecido forte de la ou fibra sintética, levando a Cruz da Vitoria estampada o sobreposta. Na versión da bandeira «para uso distinto da su colocación no mastro», a Cruz da Vitoria sitúase no centro.

Algúns sectores políticos utilizan a denominación de «Asturina» para referirse a ela. A orixe do termo está no empregado por Conceyu Bable e o nacionalismo asturiano (o primeiro partido que a usou foi o Conceyu Nacionalista Astur) para referirse á bandeira asturiana nos anos setenta.

Historia
--------

A orixe da bandeira de Asturias está en 1808, durante a guerra da Independencia española. Como aínda non había bandeira oficial española, os asturianos crearon a bandeira actual, sen ningunha intención separatista na guerra contra o imperio de Napoleón. Na súa primeira versión incluía o lema *Asturias jamás vencida* (Asturias xamais vencida).

Variantes
---------

* Bandeira do Principado de Asturias «para uso distinto da súa colocación no mastro», coa Cruz da Vitoria no centro, segundo a lei 4/1990 do Principado.Bandeira do Principado de Asturias «para uso distinto da súa colocación no mastro», coa Cruz da Vitoria no centro, segundo a lei 4/1990 do Principado.
* Bandeira do Principado de Asturias «na súa forma de gala ou de máximo respecto», segundo a mesma lei.Bandeira do Principado de Asturias «na súa forma de gala ou de máximo respecto», segundo a mesma lei.

Notas
-----

1. ↑  "Los tres momentos históricos en los que Asturias pudo ser independiente" (en castelán). La Voz de Asturias. 8 de setembro de 2016. Consultado o 8 de setembro de 2016.

Véxase tamén
------------

### Outros artigos

* Estandarte do Príncipe de Asturias, cuxa cor está baseada na bandeira asturiana.
* Asturina, bandeira reivindicativa nacionalista de esquerdas non oficial.
***The Beta Band*** é o primeiro álbum de estudio oficial da banda escocesa de folktrónica The Beta Band, publicado o 21 de xuño de 1999 a través do selo Regal Zonophone Records. Foi a continuación da súa aclamada recompilación dos seus tres primeiros EPs, titulada *The Three E.P.'s* (1998). A banda planeou orixinalmente gravar o álbum en catro continentes distintos, pero problemas financieiros reduciron os lugares de gravación; porén, o disco foi gravado en varios lugares. A banda efocou a creación das canciones de varios xeitos, ás veces formando cancións a partir de melodías individuais, ás veces reunindo outras liñas de música, entre outras formas.

O álbum baséase na natureza experimental dos seus EPs, e adoita a ser visto como un álbum particularmente intricado e experimental, con moitas influencias, efectos de son, instrumentación e estruturas de cancións distintas. Baseado máis no ritmo que os lanzamentos anteriores, os numerosos estilos e influencias diferentes incorporados en *The Beta Band* inclúen psicodelia, hip hop e blues. O vocalista Steve Mason describiu as súas letras no disco acertadas pero sen interese narrativo. A banda tamén gravou un disco extra de ambient con dúas longas composicións, pero decidiu non incluír o disco no lanzamento final.

Tras o seu lanzamento a banda fixo pública a súa pouca satisfacción co traballo, chamándoo "fodidamente horrible", culpando en gran medida ás limitacións de tempo. Tras o seu lanzamento chegou ao número 18 da lista británica de álbums. Os críticos foron favorables con respecto ao álbum, aínda que moitos atopárono particularmente desordeado e decepcionante despois dos EPs. Porén, en anos posteriores varios críticos dixeron que o disco estaba subestimado e loubaron as súas ambicións.

Listaxe de cancións
-------------------

Tódolos temas escritos e compostos por The Beta Band. 

| N.º | Título | Duración |
| --- | --- | --- |
| 1. | "The Beta Band Rap"   | 4:41 |
| 2. | "It's Not Too Beautiful"   | 8:29 |
| 3. | "Simple Boy"   | 2:18 |
| 4. | "Round the Bend"   | 4:56 |
| 5. | "Dance O'er the Border"   | 5:33 |
| 6. | "Brokenupadingdong"   | 4:46 |
| 7. | "Number 15"   | 6:49 |
| 8. | "Smiling"   | 8:35 |
| 9. | "The Hard One"   | 10:06 |
| 10. | "The Cow's Wrong"   | 5:49 |

Notas
-----

1. ↑  "The Beta Band - The Beta Band - On Second Thought - Stylus Magazine". *web.archive.org*. 2017-02-06. Archived from the original on 06 de febreiro de 2017. Consultado o 2022-12-17.
2. ↑  "the beta band". *www.officialcharts.com* (en inglés). Consultado o 2022-12-17.

|  |  |
| --- | --- |
| Control de autoridades | 
* Wd: Q3519972
* AllMusic: mw0000667113
* Discogs: 148440
* MusicBrainz: ID

 |
A **bandeira de Anguila** consta dun fondo azul mariño coa bandeira do Reino Unido no cantón. Á dereita, sitúase o escudo de Anguila, cuxo deseño baséase no empregado pola antiga bandeira de Anguila, coñecida como *Os Tres Golfiños*.

Durante a revolución de 1967 que intentou separar a este arquipélago de Saint Kitts e Nevis (ata ese momento, formando unha federación dentro do Reino Unido) creouse a primeira bandeira, o 27 de xullo dese ano, composta por un fondo de cor violeta coa imaxe de dúas sereas separadas por unha cuncha dentro dun círculo azul. Esta bandeira non foi aceptada e axiña foi trocada por unha moito máis sinxela, o 20 de setembro: tres golfiños laranxas nun campo branco (que representa a pureza e a paz) sobre un campo máis pequeno de cor turquesa que representa o mar Caribe, a fe, a xuventude e a esperanza. Os tres golfiños representan a perseveranza, a unidade e a fortaleza, formando un círculo de continuidade.

Outras bandeiras
----------------

* Bandeira do gobernador de AnguilaBandeira do gobernador de Anguila
* Bandeira da República de Anguila, 1967-1969Bandeira da República de Anguila, 1967-1969

Véxase tamén
------------

### Ligazóns externas

* Bandeira de Anguila en Flags of the World

| * v
* c
* e
Bandeiras dos estados de América |
| --- |
| 
* Antiga e Barbuda
* Arxentina
* Bahamas
* Barbados
* Belize
* Bolivia
* Brasil
* Canadá
* Chile
* Colombia
* Costa Rica
* Cuba
* Dominica
* Rep. Dominicana
* Ecuador
* Estados Unidos de América
* Granada
* Guatemala
* Güiana
* Haití
* Honduras
* México
* Nicaragua
* Panamá
* Paraguai
* Perú
* Saint Kitts e Nevis
* Salvador
* San Vicente e as Granadinas
* Santa Lucía
* Suriname
* Trinidad e Tobago
* Uruguai
* Venezuela
* Xamaica

 |
| 
* Bandeiras de países con status especial

 |
| 
* Anguila
* Antillas Neerlandesas
* Aruba
* Groenlandia
* Guadalupe
* Güiana Francesa
* Illas Virxes Británicas
* Illas Virxes Estadounidenses
* Martinica
* Porto Rico
* Saint-Pierre-et-Miquelon

 |
**STS-103** foi unha misión do transbordador espacial Discovery lanzada o 20 de decembro de 1999 desde a rampla 39B do Centro de Lanzamento de Cabo Cañaveral.

Características
---------------

STS-103, con sete astronautas a bordo, foi a terceira misión para dar servizo, reparar e mellorar o Telescopio Espacial Hubble. A tripulación constaba de Curtis L. Brown (comandante), Scott J. Kelly (piloto), Steven L. Smith (comandante de carga) e os especialistas de misión Michael Foale, John M. Grunsfeld, Claude Nicollier e Jean-François Clervoy. O lanzamento viuse atrasado ata nove veces por problemas técnicos e no último momento posible para evitar o posible efecto 2000 nos ordenadores do transbordador no espazo.

Tras ser posto en órbita, o Discovery manobrou para achegarse ata o Hubble, capturándoo co seu brazo robótico o 22 de decembro. Durante a primeira actividade extravehicular, de 8 horas e 15 minutos de duración, Smith e Grunsfeld fixeron varias reparacións, substituíron os seis xiroscopios do telescopio e instalaron seis conxuntos de controis de temperatura e voltaxe mellorados entre os paneis solares e as baterías. Durante o segundo paseo espacial, levado a cabo por Foale e Nicollier, instalouse un novo ordenador vinte veces máis rápido que o anterior e un novo sensor de guiado de precisión. A actividade extravehicular durou 8 horas e 10 minutos. Na terceira saída, Smith e Grunsfeld estiveron foran máis de 8 horas instalando un transmisor para o envío de datos a terra e unha nova grabadora de datos con capacidade para 12 GB. Unha cuarta actividade extravehicular foi cancelada para adiantar o regreso do transbordador.

O Discovery aterrou no Centro de Lanzamento de Cabo Cañaveral, Florida, o 28 de decembro de 1999.

Notas
-----

1. ↑  N2YO (2011). Real Time Satellite Tracking, ed. "STS 103" (en inglés). Consultado o 25 de decembro de 2017.
2. 1 2  "Note verbale dated 7 March 2000 from the Permanent Mission of the United States of America to the United Nations (Vienna) addressed to the Secretary-General" (PDF) (00-52637(E)). 29 de marzo de 2000: 14. Arquivado dende o orixinal (PDF) o 20 de outubro de 2016. Consultado o 25 de decembro de 2017.
3. 1 2 3 4 5 6 7 8  NASA (21 de marzo de 2017). "STS 103" (en inglés). Arquivado dende o orixinal o 08 de marzo de 2016. Consultado o 25 de decembro de 2017.
4. ↑  Claude Lafleur (2010). "STS-103" (en inglés). Consultado o 25 de decembro de 2017.
5. 1 2 3 4 5  Gunter Dirk Krebs (2016). Gunter's Space Page, ed. "Shuttle" (en inglés). Consultado o 25 de decembro de 2017.
6. 1 2 3 4 5 6 7 8 9  Mark Wade (2011). "STS-103" (en inglés). Consultado o 25 de decembro de 2017.
7. ↑  NASA (23 de novembro de 2007). "STS-103" (en inglés). Arquivado dende o orixinal o 07 de maio de 2021. Consultado o 27 de outubro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***STS-103*** |

### Outros artigos

* Transbordador espacial
* Transbordador espacial Discovery

|  |  |
| --- | --- |
| Control de autoridades | 
* Wd: Q834666
* NSSDC ID: 1999-069A
* SCN: 25996

 |
**Francisco Barreiro Barciela**, coñecido como **Paco Barreiro**, nado en Vigo en 1911 e finado en Madrid o 21 de xaneiro de 1942, foi un político comunista de Galicia e guerrilleiro antifranquista galego.

Traxectoria
-----------

Afiliado á UGT dende 1932. Foi secretario da Gimnástica Recreativa de Vigo en 1933, líder das Juventudes Socialistas Unificadas (JSU) e secretario do Partido Comunista de España en Vigo. Co golpe de Estado do 18 de xullo de 1936, foi detido e xulgado en Vigo por rebelión militar, co resultado de sobresemento provisional. Foi un dos primeiros que organizou as guerrillas antifranquistas nos montes de Galicia. En 1941 era secretario do PCE en Vigo, secretario de Axitación e Propaganda do Comité Rexional de Galicia que tiña como secretario xeral a Jacinto Nogueira Nogueira e a Francisco Herrera como secretario de organización, e membro da dirección central do partido en Madrid a finais dese ano. Trala caída de Eleuterio Lobo Martín foi detida da maior parte da dirección do PCE en Portugal e extraditados os seus membros pola policía salazarista; Francisco foi arrestado en Vigo o 26 de outubro de 1941 con Eladio Rodríguez González e Jacinto Nogueira. Xulgado en consello de guerra o 19 de xaneiro de 1942, foi condenado a morte, sendo executado nas tapias do cemiterio do Este de Madrid o 21 de xaneiro xunto con Isidoro Diéguez Dueñas, Jesús Larrañaga Churruca, Manuel Asarta Imaz, Jaime Girabau Estévez e Eladio Rodríguez González.

Notas
-----

1. ↑  *El Pueblo Gallego*, 4-1-1933, p. 7.
2. ↑  Listado alfabético de personas fusiladas en las tapias del Cementerio del Este (1939-1945)

Véxase tamén
------------

### Bibliografía

* Estruch Tobella, Joan (1998). *El PCE en la clandestinidad. 1939-1956*. Madrid: Siglo XXI. ISBN 84-932232-8-X.
* Fernández Rodríguez, Carlos (2020). *Los otros camaradas: El PCE en los orígenes del franquismo (1939-1945)* (en castelán). Zaragoza: Prensas Universitarias de Zaragoza. pp. 348–351. ISBN 9788417873707.

### Ligazóns externas

* Francisco Barreiro na páxina web *Nomes e Voces*.
* Memorial democrático BARREIRO

* Ficha en Memoria Pública
* Ficha en Los de la sierra Arquivado 30 de decembro de 2018 en Wayback Machine. *(en francés)*
* Ficha en Memoria Democrática
A parte interna da man está recuberta de pel glabra.
**Glabro** (do latín, *glaber*, pelado) é unha denominación dada a organismos, ou ás súas partes, que non presentan pelos, tricomas ou estruturas semellantes na súa superficie externa.

En botánica
-----------

En botánica e micoloxía, glabro é un adxectivo usado para describir unha característica morfolóxica coma liso, brillante ou lustroso, non tendo pelo ningún ou glauco (véxase tamén o indumento). É unha das claves dicotómicas de identificación dos vexetais.

Na pel humana
-------------

No corpo humano, a pel glabra é a pel sen pelo. Atópase nos dedos e dedas, nas palmas das mans e nas plantas dos pés, os beizos, nas pregaduras carnosas menores da vulva e no pene.

A *Tinea corporis* é unha micose que produce pel glabra nos individuos brancos.

Hai catro tipos principais de mecanoreceptores na piel glabra dos seres humanos; Corpúsculos de Pacini, corpúsculos de Meissner, discos de Merkel, e corpúsculos de Ruffini.

O termo **Acomoclitismo** (do grego κομη = pelo, prefixo negativo α-, e κλιτικος = tendo unha preferencia, do κλινειν = inclinarse, κλιτυς = unha costa) é o termo técnico para unha preferencia por órganos xenitais sen pelo. O adxectivo relacionado para describir a alguén con esta preferencia é o de **acomoclítico**.

Os atletas poden depilarse como resalte das súas capacidades. Por exemplo, os nadadores competitivos tanto varóns coma mulleres, tiran o pelo do corpo mailo pelo pubiano para axudar a adquirir aos seus corpos unha liña aerodinámica e permitir que os traxes de baño fiquen máis axustados ao corpo. Os ciclistas tamén quitan o pelo das pernas para facilitar a limpeza das feridas en caso de lesións. Ademais outros moitos deportistas, doutras disciplinas, depílanse para facilitar o labor do masaxista trala práctica deportiva, xa que as técnicas de masaxe se aplican máis facilmente sobre a pel depilada. Noutros moitos casos a depilación é só unha cuestión estética.

Referencias
-----------

1. ↑  Dermatologyinfo.net
2. ↑  Urban Dictionary definition Also according to Google Search "Acomoclitic is the technical term for having a preference for hairless genitals" and similar statements are sourced to online pay-only medical journals.

Véxase tamén
------------

* Information about Pubic Hair Removal - *Palo Alto Medical Foundation*
* SCN - UK Website for Smooth Naturists